[{"text_idx": "#000003", "text": "Lo\u0303puks pidi omanikule appi tulema politsei, kes oli sunnitud lauljatari va\u0308evo\u0303imuga majast va\u0308lja toimetama. Ei aidanud ka kunagise menulaulja ahastavad hu\u0308u\u0308ded: \"Te ei tohi mind puutuda! Kas te saate aru va\u0308? Laske mind lahti!\""}, {"text_idx": "#000004", "text": "Lugu sai alguse juba 2014. aasta lo\u0303pus, kui kohtuta\u0308itur Elin Vilippus pani majale, mis kuulus 2006. aastast kuni ta\u0308navuse veebruarini Nancyle ja tema kunagisele abikaasale Aivar Mantsikule, keeluma\u0308rke. See viitab sellele, et omanikel tekkisid makseraskused."}, {"text_idx": "#000005", "text": "\"Keeluma\u0308rkega kaasneb tihti ka vara oksjonikorras sundmu\u0308u\u0308k, mille korraldab kohtuta\u0308itur \u2013 mu\u0308u\u0308gist saadud rahaga kustutatakse vo\u0303lg ja vara, praegusel juhul siis maja, ra\u0308ndab uue omaniku valdusse,\" kirjutas Kroonika."}, {"text_idx": "#000007", "text": "\"Rohkem kui kuus kuud on Ta\u0308ksi tee elumaja saanud ra\u0308sida, ra\u0308a\u0308kimata arvututest konfliktidest ja a\u0308hvardustest, mida osapooled kogesid. \"/.../ aja jooksul on majas lo\u0303hutud aknaid, vahetatud lukke, kruvitud seestpoolt puitlaastplaatidega kinni uksi, pihustatud pipragaasi, asjasse on olnud segatud posijad ja tu\u0308li on ka\u0308inud mitu korda lahendamas politsei,\" kirjutas Kroonika."}, {"text_idx": "#000008", "text": "Siiski on seadus uue omaniku poolel ja Nancy Himmal pole muud teha, kui olukorraga leppida."}, {"text_idx": "#000009", "text": "Kohtuta\u0308itur Risto Sepa so\u0303nul tuleb endiste omanike va\u0308ljato\u0303stmist sageli ette. \"Probleem oli pigem kaks aastat tagasi, kui puudus kohtulahend. Ta\u0308naseks on riigikohtul see olemas ja probleem ei ole enam nii keeruline, eriti, kui va\u0308ljato\u0303stmine toimub kohtuta\u0308ituri enampakkumise alusel,\" ra\u0308a\u0308gib Sepp."}, {"text_idx": "#000010", "text": "Va\u0308ljato\u0303stmise puhul tuleb alustada sellest, kuidas maja on ostetud: kas ka\u0308est ka\u0308tte, notari juures vo\u0303i kohtuta\u0308ituri kaudu. Esimese kahe puhul tuleks po\u0308o\u0308rduda kohtusse, kui endine omanik keeldub hoonest va\u0308lja minemast."}, {"text_idx": "#000011", "text": "Kohtuta\u0308ituri kaudu enampakkumisel ostetud kinnistu puhul \u2013 siia kuulub ka Nancy juhtum \u2013 tuleb po\u0308o\u0308rduda uuesti ta\u0308ituri poole."}, {"text_idx": "#000012", "text": "\"Tema algatab ta\u0308itemenetluse endise omaniku vastu, et to\u0303sta va\u0308lja ko\u0303ik isikud, kes sellel kinnistul on,\" selgitab Sepp. Kui ko\u0303ik paberid on korras, va\u0308ljastatakse va\u0308ljato\u0303stmisteade, mille ja\u0308rgi peavad vo\u0303lgnikud olema kinnistult la\u0308inud 14 pa\u0308eva kuni kolme kuu jooksul."}, {"text_idx": "#000013", "text": "Kroonikas nimetas Nancy majast va\u0308ljato\u0303stmist omavoliks. Ta viitab rendilepingule, mis ei ole tema so\u0303nul lo\u0303petatud ega u\u0308les o\u0308eldud ja peaks seeto\u0303ttu kehtima ka uue omaniku puhul."}, {"text_idx": "#000014", "text": "Sepa so\u0303nul see aga va\u0308ljato\u0303stmist ei takista. \"Kui objekt on kohtuta\u0308ituri kaudu mu\u0308u\u0308dud enampakkumisel, siis see ei muuda midagi. Riigikohus on teinud lahendi ja andnud ta\u0308iturile va\u0308ga tugevad suunised, et ta vo\u0303ib fu\u0308u\u0308siliselt ko\u0303ik isikud va\u0308lja to\u0303sta,\" kordab Sepp. \"Kui isikud takistavad ta\u0308ituril ta\u0308itetoimingu la\u0308biviimist, siis ta\u0308ituril on voli politseilt abi paluda.\""}, {"text_idx": "#000015", "text": "Ida-Harju politseijaoskonna juhi Valter Pa\u0308rna so\u0303nul tuleb politsei kaasa, kui kohtuta\u0308itur seda vajab."}, {"text_idx": "#000016", "text": "\"Ta\u0308iturid kaasavad oma to\u0308o\u0308u\u0308lesannete ta\u0308itmisele korrakaitsjaid enneko\u0303ike olukorras, kus on po\u0303hjust arvata, et inimene keeldub kinnisasja vabastamisest vo\u0303i vo\u0303ib ka\u0308ituda agressiivselt,\" ra\u0308a\u0308gib Pa\u0308rn. \"On arusaadav, et tegemist on emotsionaalselt keerulise olukorraga ja kuigi u\u0308ldjuhul mo\u0303jub politsei kohalolek distsiplineerivalt, siis kahetsusva\u0308a\u0308rsel kombel on inimesi, kes ei soovi olukorda rahumeelselt lahendada. Sellistel juhtudel on politseinikel o\u0303igus rakendada sundi. Need olukorrad on aga va\u0308ga erandlikud.\""}, {"text_idx": "#000017", "text": "Swedbanki pressiesindaja Marti Siilivaski so\u0303nul on see kahtlemata probleem, kui isik ei jo\u0303ua ta\u0308ita endale vo\u0303etud finantskohustusi. Mis puutub juhtumitesse, kus pank on sunnitud vo\u0303lgnevuse to\u0303ttu omaniku eluaseme oksjonikorras sundmu\u0308u\u0308ki panema, siis neid ei ole palju."}, {"text_idx": "#000018", "text": "\"Selliseid juhtumeid tuleb aeg-ajalt ikka ette, aga neid on va\u0308he. Pigem leitakse mingi muu lahendus enne, kui asi la\u0308heb kohtuta\u0308iturile. Na\u0308iteks saab inimene vara ise enne mu\u0308u\u0308dud,\" ra\u0308a\u0308gib Siilivask."}, {"text_idx": "#000019", "text": "\"Meie peamine so\u0303num on, et juhul kui inimene na\u0308eb, et tal on tekkimas makseraskused, siis ei tasuks pead liiva alla peita, vaid esimesel vo\u0303imalusel tulla pangaga ra\u0308a\u0308kima ja arutada la\u0308bi, kuidas tekkinud olukorda lahendada.\""}, {"text_idx": "#000020", "text": "Ka SEB kommunikatsioonijuht Evelin Allas soovitab laenude osas la\u0308bi mo\u0303elda kas, ollakse ikka suuteline laenu maksma, kas siis, kui tulevad majandusliku raskused."}, {"text_idx": "#000021", "text": "\"Kui makseraskused hakkavad tekkima, siis soovitame pangaga viivitamatult u\u0308hendust vo\u0303tta, et koosto\u0308o\u0308s leida sobivaim lahendus ja va\u0308ltida tagatise sundmu\u0308u\u0308mist.\""}, {"text_idx": "#000023", "text": "17 aastat kohtuta\u0308iturina to\u0308o\u0308tanud Risto Sepp teab ra\u0308a\u0308kida lihtsatest ja keerulistest va\u0308ljato\u0303stmistest. Lihtsamate lahendite puhul tuuakse vo\u0303tmed ta\u0308iturile vo\u0303i antakse uuele omanikule. Samas on olnud juhtumeid, kui va\u0308ljato\u0303stmistele on kaasatud lausa politsei eriu\u0308ksus."}, {"text_idx": "#000024", "text": "\"Kaks aastat tagasi oli Harjumaal kaasas K-komando. Oli teada, et va\u0308ljato\u0303stetaval isikul on relvakandmise luba ja oli teada, et ta kavatseb oma omandit kaitsta. Oht oli suur,\" meenutab Sepp."}, {"text_idx": "#000025", "text": "Tagantja\u0308rele vo\u0303ib Sepp jumalat ta\u0308nada, et K-komando kaasas oli. \"Toona olukord intensiivistuski \u2013 eraisikud tungisid hantlite ja terariistaga eriu\u0308ksuslastele kallale, aga nood lahendasid olukorra kiiresti,\" u\u0308tleb Sepp."}]